Egy nyári élményem

A családdal az egész nyarat a Balatonon szoktuk tölteni, innen szoktunk rövidebb kirándulásokat tenni.

Egy napon nagyon unatkoztam, ezért szerveztem egy kirándulást Gyenesdiásra: elkértem apa laptopját, és Word dokumentumban megterveztem a Google Maps segítségével.

Reggel a 9:39-es vonattal indultuk el, és 10:18-kor értünk oda. Először a vasútállomástól elmentünk a Forrás Tanösvényhez. Odafelé a bicikliúton kellett mennünk, és sikeresen félreugrottunk minden biciklista elől.

A Forrás Tanösvénynél növények, kicsi tavak, és érdekességek voltak láthatóak. Miután végigmentünk rajta, egy vízimalomhoz értünk, ahol növényeket, halakat, és rovarházakat láttunk. A vízimalomnál megnéztük a Pékmúzeumot, aho egy 10-15 perces filmet láthattunk. Utána továbbsétáltunk, és észrevettünk egy lépcsőt, ami egy kiszáradt forráshoz vezetett minket. Lementünk, láttunk egy fa szobrot, amire az volt írva, hogy Babba Mária, ezen kívül láttuk még Szent János szobrát is. Folytattuk az utat, és elmentünk egy szoborparkba, ahol nagyon sok fából faragott szobrot láttunk. Ezek főleg történelmi személyeket ábrázoltak. Ahogy a szoborpark végére értünk, találtunk egy játszóteret, ahol játszottam, és megfogtam egy békát.

Kirándulásunk utolsó állomása a Mónisüti cukrászda volt. Itt mind ettünk sütit, én málnás-joghurtos sütit kértem.

Volt a cukrászdánál egy játéksarok is, ahol színeztem, és játszásiból sütöttem. Ezután innen indultunk vissza a vasútállomásra, a 13:41-es vonattal utaztunk, és 14:17-re haza is értünk.

Nekem nagyon tetszett ez a kirándulás, remélem jövőre is ellátogatunk ide.